નવી દિલ્હી, 3 નવેમ્બર: રાષ્ટ્રીય અનુસૂચિત જાતિ આયોગે હરિયાણાની હુડ્ડા સરકારની મુશ્કેલીઓ વધારી દિધી છે. ભુવનેશ્વરમાં આયોગના અધ્યક્ષ પી.એલ. પુનિયાએ કોંગ્રેસ શાસિત હરિયાણાને બળાત્કારી પ્રદેશ ગણાવી હતી. તેમને કહ્યું હતું કે હરિયાણામાં દલિતો સાથે બળાત્કારના બનાવ ખૂબ જ વધી ગયા છે. આ ઉપરાંત તેમને ઓરિસ્સામાં દલિતો વિરૂદ્ધ વધતા જતા ગુનાઓ અંગે ચિંતા વ્યકત કરી હતી. ઉલ્લેખનીય છે કે ઓરિસ્સામાં જાતિસૂચક ટિપ્પણી કરવાના આરોપોમાં એક કેબિનેટ મંત્રી વિરૂદ્ધ આપરાધિક કેસ દાખલ કરવામાં આવ્યો છે.